


Z A P I S N I K
10. sjednice Vijeća MO “Nadbiskup Antun Bauer“
održane dana 24. siječnja 2022. g. s početkom u 20.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Marina Bauer, Ante Barišić, Bojana Ivanišević, Zlatan Krajina i Goranka Tropčić Zekan.
Predsjednica Vijeća MO pozdravlja sve prisutne i konstatira da su nazočni svi članovi/ice Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 9. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 9. sjednice Vijeća MO.
Predsjednica Vijeća otvara raspravu o predloženom Dnevnom redu 10. sjednice Vijeća MO. Vijeća jednoglasno, bez rasprave, donosi sljedeći
                                                              DNEVNI  RED
1. [bookmark: _Hlk95305688][bookmark: _Hlk79581482]Parkirališna mjesta – stanje na području MO
1. [bookmark: _Hlk95306060]Kućni ljubimci – problematika  
1. Pitanja, prijedlozi i razno

Ad. 1.	Parkirališna mjesta – stanje na području MO

Članovi Vijeća dogovorili su na 9. sjednici da će se napraviti evidencija svih parkirališnih mjesta na području našeg MO, te će shodno rezultatu popisa, odlučivati o daljnjim koracima. Članovi su izvijestili o do sada pobrojanim mjestima, te dogovorili daljnji raspored popisivanja. Dogovoreno je da se svi rezultati pošalju predsjednici VMO kako bi ih ona objedinila.
Istaknuto je da je problem parkiranja sve veći i veći, jer se broj rezerviranih parkirališnih mjesta stalno povećava. To nije problem samo na području MO N.A.Bauer, već je to problem na nivou šireg centra grada, dakle, univerzalni problem za više gradskih četvrti.

Ad. 2.	Kućni ljubimci – problematika  

Članica Vijeća Bojana Ivanišević navela je problem s kojim se susreću građani, vlasnici kućnih ljubimaca. Ispred većine trgovina ili lokala ne postoji mjesto na koje je moguće privezati psa dok je vlasnik u trgovini. Tek manji broj lokala ima za to predviđeni prostor. Na upite građana, zaposlenici iz lokala navode da ne mogu dobiti dozvolu za postavljanje mjesta za vezanje pasa na pročelju zgrade. 
Vijećnici su zaključili da će ispitati gdje je zaista problem. Moguće je da se radi o dozvoli koju izdaje Grad Zagreb (i koji ured) ili se radi o dozvoli koju izdaje Gradski ured za zaštitu spomenika kulture i prirode ili neka treća institucija. Ili nije potrebna dozvola, već vlasnici/korisnici lokala naprosto nisu organizirali mjesto za čekanje pasa. Potrebno je ispitati o čemu se radi, te na osnovu toga eventualno poduzeti daljnje korake.
Isto tako i dalje postoji problem psećeg izmeta. Vjerojatno je jedino moguće raditi na osvješćivanju građana, ali i na učestalijoj kontroli komunalnih redara. Odlučeno je da ćemo pokušati uspostaviti direktnu komunikaciju s nadležnim komunalnim redarima.

Ad. 3. Pitanja, prijedlozi i razno


Članovi Vijeća raspravljali su ponovno o načinima i mogućnostima smirivanja prometa, te o problemima biciklističkih staza. Predsjednica je izvijestila da Vijeće gradske četvrti radi na tim problemima, te da se u budućnosti očekuje veći broj biciklističkih staza, te širenje pješačkih zona na području naše gradske četvrti.

Raspravljali smo o direktnijoj komunikaciji s građanima, ali je odlučeno da još uvijek u ovome trenutku nećemo organizirati dežurstva i pozivati građane na bilo kakva druženja radi nepovoljne epidemiološke situacije. Međutim, zaključeno je da će se dolaskom toplijeg vremena otvoriti mogućnosti za susrete s građanima, barem na otvorenom prostoru ako to ne bude moguće u zatvorenom prostoru. Sve će to ovisiti o epidemiološkoj situaciji. 
Naša želja je da budemo dostupni građanima za sve njihove probleme, pitanja i ideje koje su u nadležnosti MO.  Vijećnica Marina Bauer preuzela je na sebe izraditi/dizajnirati poziv koji ćemo distribuirati građanima kada bude prilika za susrete. Članovi vijeća između sebe će razmijeniti ideje i prijedloge teksta kojim ćemo obavijestiti građane o budućim dežurstvima i druženjima.




Sjednica je završila u 21:00.
Zapisnik vodila: Goranka Tropčić Zekan

KLASA:  024-08/22-003/190
URBROJ: 251-13-11-22-2
Zagreb, 24. siječnja 2022.                                                                          

